Document ID: 31995L0048

KOMISSION DIREKTIIVI 95/48/EY,
annettu 20 päivänä syyskuuta 1995,
M1-luokan moottoriajoneuvojen massoista ja mitoista annetun neuvoston direktiivin 92/21/ETY mukauttamisesta tekniikan kehitykseen (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna komission direktiivillä 93/81/ETY (2), ja erityisesti sen 13 artiklan 2 kohdan,
ottaa huomioon M1-luokan moottoriajoneuvojen massoja ja mittoja koskevan jäsenvaltioiden lainsäädännön lähentämisestä 31 päivänä maaliskuuta 1992 annetun neuvoston direktiivin 92/21/ETY (3) ja erityisesti sen 3 artiklan,
sekä katsoo, että
direktiivi 92/21/ETY on eräs ETY-tyyppihyväksyntämenettelyä, josta säädetään neuvoston direktiivissä 70/156/ETY, koskevista erillisistä direktiiveistä; sen vuoksi direktiivissä 70/156/ETY annettuja ajoneuvojen järjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin,
olisi viitattava neuvoston direktiiviin 77/649/ETY (4), sellaisena kuin se on viimeksi muutettuna komission direktiivillä 90/630/ETY (5), johon sisältyy menettely vertailupisteen määrittämiseksi moottoriajoneuvojen istuinpaikkoja varten, jota sen vuoksi ei ole tarpeen toistaa tässä direktiivissä; olisi myös viitattava neuvoston direktiiviin 92/23/ETY (6),
direktiivin 92/21/ETY soveltamisesta tähän asti saadun käytännön kokemuksen mukaan tiettyjä siinä annetttuja säännöksiä on tarpeen täsmentää yhdenmukaisen tulkinnan varmistamiseksi kaikissa jäsenvaltioissa,
tulevaisuudessa on tarpeen säätää erityisistä kuormitusolosuhteista istuimille, joita ei ole suunniteltu täysikasvuisten matkustajien käyttöön tai jotka eivät kestä sitä; tällaisten istuinten määrittely ja kuormitusolosuhteiden erittely edellyttävät kuitenkin lisätutkimuksia; sen vuoksi vastaavat mukautukset siirretään myöhempään ajankohtaan, ja
tässä direktiivissä säädetyt toimenpiteet ovat direktiivillä 70/156/ETY perustetun teknisen kehityksen mukauttamista käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
1. Korvataan direktiivin 92/21/ETY 1 artiklan ilmaus "direktiivin 70/156/ETY liitteessä I" ilmauksella "direktiivin 70/156/ETY liitteessä II A".
2. Korvataan direktiivin 92/21/ETY liitteet tämän direktiivin liitteillä ja lisätään luettelo liitteistä artiklaosan ja liitteen I väliin.
2 artikla
1. Jäsenvaltiot eivät 1 päivästä tammikuuta 1996 alkaen saa massoihin tai mittoihin liittyvistä syistä
- evätä M1-luokan moottoriajoneuvotyypiltä ETY-tyyppihyväksyntää tai kansallista tyyppihyväksyntää tai
- estää tällaisten ajaneuvojen myyntiä, rekisteröintiä tai liikkeelle laskemista,
jos kyseiset ajoneuvot täyttävät direktiivin 92/21/ETY vaatimukset, sellaisina kuin ne ovat muutettuina tällä direktiivillä.
2. Jäsenvaltiot eivät 1 päivästä tammikuuta 1997 alkaen
- saa enää antaa ETY-tyyppihyväksyntää ja
- voivat kieltäytyä antamasta kansallista tyyppihyväksyntää
M1-luokan ajoneuvotyypille sen massoihin tai mittoihin liittyvistä syistä, jos direktiivin 92/21/ETY vaatimukset, sellaisina kuin ne ovat muutettuina tällä direktiivillä, eivät täyty.
3 artikla
1. Jäsenvaltoiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset ennen 1 päivää tammikuuta 1996. Niiden on ilmoitettava tästä komissiolle viipymättä.
2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säädökset kirjallisina komissiolle.
4 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 20 päivänä syyskuuta 1995.

Labels: 7
8